system
Răspunde în limba română, în stilul Wikipedia, cat mai corect gramatical.
user
Descrie în detaliu Județul Romanați (interbelic).
assistant
Județul Romanați a fost o unitate administrativă de ordinul întâi din Regatul României, aflată în regiunea istorică Oltenia. Reședința județului era orașul Caracal.

Întindere 

Județul se afla în partea sud-vestică a României Mari, în sud-estul regiunii Oltenia. Județul se învecina la vest cu județul Dolj, la nord cu județul Vâlcea, la est cu județele Olt și Teleorman, iar la sud cu Bulgaria. Cuprindea partea de sud-est a actualului județ Dolj, partea central-sudică a actualului județ Olt și o mică parte din sud-vestul județului Teleorman de astăzi (comuna Islaz). Județul a fost desființat odată cu reforma administrativă din 6 septembrie 1950.

Organizare 
Teritoriul județului era împărțit inițial în trei plăși:
 Plasa Dunărea,
 Plasa Ocolul și
 Plasa Oltul de Sus.

Ulterior, au fost create încă două plăși:
 Plasa Oltețu și
 Plasa Câmpu.

Populație 
Conform datelor recensământului din 1930 populația județului era de 271.096 de locuitori, dintre care 98,4% români, 1,1% țigani ș.a. Sub aspect confesional populația județului era alcătuită din 99,6% ortodocși, 0,1% romano-catolici ș.a.

Mediul urban 
Era alcatuit din trei comune urbane: Caracal - reședinta judetului, Corabia - port la Dunăre și Balș.
În anul 1930 populația urbană a județului era de 29.308 locuitori, dintre care 94,2% români, 2,9% țigani, 0,5% maghiari, 0,5% evrei, 0,4% greci, 0,3% germani ș.a. Din punct de vedere confesional orășenimea era formată din 97,8% ortodocși, 0,8% romano-catolici, 0,6% mozaici, 0,2% greco-catolici, 0,2% lutherani, 0,2% calvini ș.a.

Referințe

Bibliografie 
 Șt. N. Ricman, Fr. Iosif, V. Enescu, Paul Constant - „Monografia județului Romanați” (Caracal, 1928)

Legături externe 

 Portretul României Interbelice - Județul Romanați
 Asociația socio-culturală pentru promovarea valorilor Romanațiului „Iancu Jianu”